**PLĀNOŠANAS DOKUMENTA** **„ LOKĀLPLĀNOJUMS TERITORIJAI SUŽOS”**

**MONITORINGA ZIŅOJUMS**

Plānošanas dokuments: „Lokālplānojums teritorijai Sužos” (turpmāk – Lokālplānojums), apstiprināts ar Rīgas domes 02.05.2017. lēmumu Nr.5129 (prot. Nr.91, 9.§) „Par teritorijas Sužos lokālplānojuma apstiprināšanu” ( īstenojams no 19.07.2017.).

Lokālplānojuma izstrādātājs: SIA „METRUM”, Reģ. Nr.40003388748, Ģertrūdes ielā 47-3, Rīga, LV-1011

Lokālplānojuma stratēģisko ietekmes uz vidi novērtējuma (turpmāk – SIVN) Vides pārskata izstrādātājs: SIA “Eiroprojekts”, Reģ. Nr. 40003493684, uzņēmums 2024.g.likvidēts.

Lokālplānojuma ierosinātājs: SIA „Sužu pussala”, Reģ. Nr.40103493750, Jaunciema gatve 79A, Rīga, LV -1024;

Monitoringa ziņojuma izstrādātājs: Rīgas valstspilsētas pašvaldības Pilsētas attīstības departaments (turpmāk – Departaments);

Monitoringa ziņojuma sagatavotājs: Departamenta Lokālplānojumu un detālplānojumu nodaļas vadītāja Zinta Miķelsone, 67105443, zinta.mikelsone@riga.lv;

Monitoringa ziņojuma sagatavošanas datums: 2024.gada 21. oktobris.

SIVN vērtētās ietekmes un monitoringa vides aspekti:

|  |  |
| --- | --- |
| **Nr.p.k.** | **Ietekmes veids** |
|  | Atmosfēras gaisa kvalitāte |
|  | Troksnis |
|  | Ūdens resursi un kvalitāte |
|  | Klimats |
|  | Degradētās un piesārņotās teritorijas |
|  | Bioloģiskā daudzveidība, īpaši aizsargājamās dabas teritorijas, sugas biotopi |
|  | Ainava, kultūrvēsturiskais mantojums |
|  | Vides riski |
|  | Sabiedrības veselība, drošība un ērtības |
|  | Īpašuma tiesības |

|  |
| --- |
| **Plānošanas dokumenta izstrādes mērķis** |
| Lokālplānojuma izstrādes mērķis – veikt izmaiņas Rīgas teritorijas plānojumā, lai balstoties uz SIA „Mark arhitekti” 2012.gadā izstrādātā apbūves un transporta attīstības priekšlikuma paredzētu teritorijā degradētās apbūves un vides revitalizāciju, radot jaunas kvalitātes un dažāda rakstura mājokļus, birojus un pakalpojumu objektus, kurus savstarpēji vieno labiekārtota publiskā ārtelpa.Ar lokālplānojumu grozītas Rīgas teritorijas plānojumā noteiktās plānotās (atļautās) izmantošanas no “Savrupmāju apbūves teritorija (Sdz)” un “Apbūves ar apstādījumiem teritorija (Adz)” uz “Savrupmāju dzīvojamās apbūves teritorija (DzS)”; “Dzīvojamās apbūves teritorija (Dz)” uz “Mazstāvu dzīvojamās apbūves teritorija (DzM)” un “Daudzstāvu dzīvojamās apbūves teritorija (DzD)”; „Jauktas apbūves ar dzīvojamo funkciju (J)” uz funkcionālo zonējumu „Jauktas centra apbūves teritorija (JC)” un “Publiskās apbūves teritorija (P)”, bet „Apstādījumu un dabas teritorija” (A) uz funkcionālo zonējumu “Dabas un apstādījumu teritorija (DA)”; “Ūdens teritorija (Ū)” uz “Ūdeņu teritorija (Ū)” un “Ielu teritorija (I)” uz “Transporta infrastruktūras teritorija (TR)”, atbilstoši Ministru kabineta 30.04.2013. noteikumu Nr.240 „Vispārīgie teritorijas plānošanas, izmantošanas un apbūves noteikumi” funkcionālo zonu iedalījumam un apzīmējumiem.Grozīt Rīgas teritorijas plānojumā noteiktais apbūves stāvu skaitu, paredzot apbūvi 2 līdz 5 stāvu augstumam, līdzšinējo 3 un 4 stāvu vietā. Lokālplānojuma risinājumi precizē un groza spēkā esošās ielu sarkanās līnijas.  |
| **MONITORINGA PRIEKŠMETS** | **PLĀNOŠANAS DOKUMENTA/ SIVN UZDEVUMI, PLĀNOTAIS STĀVOKLIS/ NORMATĪVOS AKTOS NOTEIKTS** | **SITUĀCIJAS RAKSTUROJUMS,**  **REZULTĀTI** |
| **ATMOSFĒRAS GAISA KVALITĀTE**  | Vides pārskatā kā galvenais gaisa piesārņojuma avots Rīgā norādīts autotransports. Lai novērtētu gaisa piesārņojuma līmeni un iegūtu aktuālo informāciju par gaisa kvalitāti, Rīgas pilsētā tiek veikts regulārs gaisu piesārņojošo vielu monitorings no mobilajiem avotiem ielu līmenī, taču lokālplānojuma teritorijai tuvumā esošajā Jaunciema gatvē tāds netiek veikts, līdz ar to nav pieejami arī aktuāli dati.  | Lokālplānojuma Vides pārskatā norādīts, ka Lokālplānojuma teritorija neietilpst teritorijā, kur ir vērojams būtisks gaisa kvalitātes normatīvu pārsniegums, jo teritorijā dokumenta izstrādes brīdī netiek veikta saimnieciskā darbība un neatrodas nozīmīgi stacionārie piesārņojuma avoti. Teritorija atrodas III gaisa piesārņojumateritoriālajā zonā. Tā ir zona ar viszemāko slāpekļa dioksīdu, līdz ar to Lokālplānojuma teritorijā nav nepieciešams izvirzīt būvniecības ierobežojumus, kā arī nav jāparedz pasākumi piesārņojuma mazināšanai. Ņemot to vērā, Lokālplānojuma teritorijā nav aizliegumu siltumapgādes veida izvēlē un ir atļauta lokālu siltumavotu un apkures iekārtu uzstādīšana. Daļiņu PM10 gada vidējā koncentrācija Lokālplānojuma teritorijā ir zemāka par robežlielumu (40 μg/m3 ).Atbilstoši piesārņojuma kartēm 2019.g. <https://mvd.riga.lv/uploads/piesarnojuma-kartes/index.html> Sužu pussalā NO2 piesārņojums ir mazāks kā 32 mkg/m3PM10 - III zona mazāk kā 28 mkg/m3Ar Lielbritānijas un Latvijas vides konsultāciju uzņēmumu CERC un EL&LE realizētā Eiropas Savienības Kopernika Atmosfēras Monitoringa Servisa CAMS palīdzību Rīga ir iesaistījusies gaisa kvalitātes prognozēšanas pakalpojuma servisā “[airTEXT](http://www.rigaairtext.lv/)” – saite uz Rīgas gaisa kvalitātes prognožu lapu: <http://www.rigaairtext.lv/> . šajā vietnē gaisa kvalitāte Sužos 2024.g. 2.oktobrī tik definēta kā laba. Vietnē <https://gmsd24.riga.lv/main.php>  iespējams sekot līdzi gaisa kvalitātei vietās, kur notiek gaisa monitorings, jo dati automātiski tiek apkopoti Mājokļu un vides departamentā, un attēloti diennakts griezumā. Lokālplānojuma teritorijai vistuvākā gaisa monitoringa stacija ir Mīlgrāvī, kura 02.10.2024. uzrāda ļoti labi gaisa kvalitāti |
| **TROKSNIS**  | Nepārsniegt normatīvajos aktos par trokšņa novērtēšanu un pārvaldību noteiktajā kārtībā noteiktos trokšņa robežlielumus Lokālplānojuma teritorijā, atbilstoši Ministru kabineta 07.01.2014. noteikumu Nr.16 „Trokšņa novērtēšanas un pārvaldības kārtība” prasībām. | Vides pārskatā norādīts, ka 2012. gadā Lokālplānojuma teritorijā ir veikti vides trokšņa mērījumi (Vides (atklātas teritorijas) trokšņa testēšanas pārskats, SIA „R&D Akustika”, 2012). Trokšņu avotu izpētes mērījumi tika veikti autotransporta radītajam troksnim, kas galvenokārt sastāv no autotransporta kustības pa Jaunciema gatvi, gar ēkām, un nelielas daļas no autotransporta, kas nogriežas pa Ceļmalas ielu. Saskaņā ar veikto izpēti, tika secināts, ka dienas trokšņa vērtēšanas līmeņa vidējās vērtības visos mērpunktos ir pietiekoši augstas. Lai mazinātu šo satiksmes radīto trokšņa līmeni, apbūves noteikumos izvirzītas prasības prettrokšņa pasākumiem (trokšņa ekrāni) un telpu klasēm projektējamās ēkās, kas nosaka papildus prasības trokšņa robežlielumu vērtībām atbilstoši normatīvo aktu prasībām.2024.gadā Lokālplānojuma teritorijā vēl nav uzsākta plānotās apbūves īstenošana.Atbilstoši Rīgas pilsētas aglomerācijas stratēģiskās trokšņa kartēm, kas apstiprinātas 2022. gadā <https://mvd.riga.lv/nozares/vides-parvalde/vides-troksnis/> lokālplānojuma teritorijas ziemeļu daļā pie Jaunciema gatves kopējais vides trokšņu piesārņojums sasniedz 55-60dB. <https://mvd.riga.lv/uploads/troksna_kartes/Kluso%20rajonu%20karte/Kopejais/#15/56.9318/24.1238.> Lokālplānojumā šajā teritorijā nav paredzēta dzīvojamā funkcija, bet plānota publiskās apbūves teritorija, lai nodrošinātu komerciālu publiska rakstura iestāžu un objektu izvietošanu, paredzot atbilstošu infrastruktūru. Atbilstoši Ministru kabineta 2014. gada 7. janvāra noteikumiem Nr. 16 “Trokšņa novērtēšanas un pārvaldības kārtība” 2.pielikumā noteiktajiem vides trokšņu robežlielumiem dienā, vakarā un naktī, pieļaujamās robežvērtības lokālplānojuma teritorijā netiek pārsniegtas. |
| **ŪDENS RESURSI UN KVALITĀTE** | Veicināt ilgtspējīgu un racionālu ūdens resursu lietošanu, nodrošinot to ilgtermiņa aizsardzību un iedzīvotāju pietiekamu apgādi ar labas kvalitātes virszemes un pazemes ūdeniAtbilstoši Ūdens apsaimniekošanas likuma 2.pantam. | Vides pārskatā ir noteikts, ka Ķīšezers aizņem lielāko daļu no Sužu apkaimes kopējās platības (52,1% jeb 209,4 ha). Ķīšezera ūdens dabisko kvalitāti veido galvenokārt divi faktori, kas ir, saldūdens ieplūde un iesāļo jūras ūdeņu pieplūde, kā rezultātā Ķīšezera ūdenī novērojama paaugstināta ūdens mineralizācija, kā arī sulfātu koncentrācija.Vides pārskatā ir atsauce uz ezerā izvietotajām divām hidroķīmisko un hidrobioloģisko novērojumu staciju datiem (pretī Mežaparkam un pretī Mīlgrāvja caurtekai), kas iekļautas Valsts monitoringa tīklā un kurās tiek ievākti paraugi, lai noskaidrotu ūdenstilpes ekoloģisko stāvokli. Atbilstoši 2013. gadā novērotajai ūdens kvalitātei, Ķīšezers atbilda kvalitātes klasei „vidēja” (2009. gadā ekoloģiskā kvalitāte ezerā ir bijusi slikta, bet 2010. gadā – ļoti slikta). Ezera ekoloģisko kvalitāti galvenokārt pazemina 31 fitoplanktona (tajā skaitā – toksisko zilaļģu) plašā izplatība atsevišķos gados, kā arī palielinātais organisko vielu saturs. Ķīšezera ķīmiskā kvalitāte pēc prioritāro vielu koncentrācijām ūdenim ir novērtēta kā laba. Lokālplānojuma risinājumos ir noteiktas prasības ūdensapgādei un saimniecisko ūdeņu novadīšanai. 2024.gadā Lokālplānojuma teritorijā vēl nav uzsākta plānotās apbūves īstenošana.2024.gada vasarā Ķīšezerā pēc Rīgas valstspilsētas pašvaldības Mājokļu un vides departamenta pasūtījuma Pārtikas drošības, dzīvnieku veselības un vides zinātniskais institūts „BIOR” veicis peldūdens kvalitātes monitoringu laika posmā no 01.05.2024. līdz 30.09.2024. četrās dažādas ezera vietās. Monitorings uzrāda, ka mikrobioloģisko rādītāju robežlielumi netiek pārsniegti.  |
| **Klimats** | Atbilstoši likuma “Par piesārņojumu” 2. pantam -Novērst piesārņojošu darbību izraisīta piesārņojuma rašanos vai, ja tas nav iespējams, samazināt emisiju augsnē, ūdenī un gaisā. |  Vides pārskatā norādīts, ka Lokālplānojuma teritorijā apkure ir lokāls SEG izmešu avots, kā arī patērētā elektroenerģija kopumā rada SEG izmešus sakarā ar fosilā kurināmā daļu elektroenerģijas ražošanā. Kaut kāda ietekme uz globālo klimata stāvokli šai saimnieciskajai darbībai ir, bet kvantitatīvi noteikt šo niecīgo globālo ieguldījumu ir neiespējami vai vismaz nelietderīgi (no tā nevar izrietēt nekādi pielietojami secinājumi) un tiešas lokālas ietekmes tam nav.2024.gadā Lokālplānojuma teritorijā vēl nav uzsākta plānotās apbūves īstenošana. |
| **Degradētās un piesārņotās teritorijas** | Atbilstoši likuma “Par piesārņojumu” 2. pantam - novērst piesārņojošu darbību izraisīta piesārņojuma rašanos vai, ja tas nav iespējams, samazināt emisiju augsnē, ūdenī un gaisā. | Vide pārskatā norādīta atsauce uz pētījumu, kura ietvaros identificētas degradētas vietas ar metāllūžņu (metāllūžņu izgāztuves), metāla konstrukciju un dzelzsbetonu konstrukciju atliekām un ar naftas produktiem piesārņotas smiltis (~30 m3). Jau Lokālplānojuma izstrādes laikā tika veikti teritorijas sanācijas un labiekārtošanas darbi, kuru ietvaros veikta augsnes attīrīšana no metāllūžņiem un cita veida atkritumiem, veikta ēku nojaukšana u.tml. |
| **BIOLOĢISKĀ DAUDZVEIDĪBA, ĪPAŠI AIZSARGĀJAMĀS DABAS TERITORIJAS UN BIOTOPI** | Atbilstoši likums “Par īpaši aizsargājamām dabas teritorijām” 2.pantam - Aizsargāt un saglabāt dabas daudzveidību (retas un tipiskas dabas ekosistēmas, aizsargājamo sugu dzīves vidi, savdabīgas, skaistas un Latvijai raksturīgas ainavas, ģeoloģiskos un ģeomorfoloģiskos veidojumus utt.). | Vides pārskatā saskaņā ar veikto izpēti, tika secināts, ka kopumā Lokālplānojuma teritorijā nav saglabājušies pilnīgi dabiski, netraucēti biotopi, tomēr tajā konstatēti trīs aizsargājamie biotopi – „Mežainas piejūras kāpas”, „Ar laukstaugiem klātas pelēkas kāpas” un „Fitrofas augsto lakstaugu audzes”, līdz ar to tie saglabājami kā teritorijas bez apbūves.Lokālplānojuma teritorijas izmantošanas un apbūves noteikumos noteiktas prasības biotopu saglabāšanai un aizsardzībai. Nav pieļaujama biotopa fragmentācija un koku ciršana, saglabājot esošo biotopa platību. Nepieciešama regulāra ekspansīvu krūmu sugu – vārpainās korintes un parastās kļavas izciršana, samazinot biotopa dabisko eitrofikāciju. Palielinoties antropogēnajai noslodzei, nepieciešama koka konstrukcijas celiņu, laukumu un trepju veidošana, lai samazinātu pārāk intensīvu biotopa izmīdīšanu.Biotopu tiešā tuvumā nav pieļaujama apstādījumu veidošana, izmantojot augu sugas, kas varētu izplatīties aizsargājamā platībā. Apstādījumos ieteicams izmantot dabiskajos biotopos augošas augu sugas.Lokālplānojuma daļā, kurā ir konstatēts īpaši aizsargājams biotops, veicami pasākumi tā aizsardzības nodrošināšanai. Šajā teritorijā atļauts ierīkot un labiekārtot gājēju takas u.c. labiekārtojuma elementus, nodrošinot aizsargājamā biotopa galveno vērtību aizsardzību atkarībā no biotopa veida.2024.gadā Lokālplānojuma teritorijā vēl nav uzsākta plānotās apbūves īstenošana. |
| **Ainava, kultūrvēsturiskais mantojums** | Saglabāt ainavas daudzveidību, novērtēt un aizsargāt ainavu dažādību un vietējās kultūrainavas īpatnības. | Vides pārskata izstrādē kā izejas datu avots izmantots pētījums „Rīgas pilsētas ainavu teritoriju izdalīšana, analīze un novērtēšana” (LU Ģeogrāfijas un Zemes Zinātņu fakultāte, 2009) un pētījums „Rīgas ainavu kvalitātes mērķu noteikšana” (Vides risinājumu institūts, 2013). Balstoties uz tiem kā ekoloģiski augstvērtīga ainava ir noteikta Sužu pussalā esošā priežu meža josla – Lokālplānojuma teritorijas vidus un R daļā gar Ķīšezera krastu. Šīm ainavām raksturīga ļoti liela bioloģiskā daudzveidība. Savukārt Lokālplānojuma teritorijas apbūvētā daļa (bijusī padomju armijas teritorijas daļa) ir noteikta kā vizuāli degradētas publiskā rakstura apbūves ainava. Jāatzīmē gan, ka Lokālplānojuma teritorijā nav publiska rakstura objektu, teritorija ilgu laiku vispār nav bijusi publiski pieejama.2024.gadā Lokālplānojuma teritorijā vēl nav uzsākta plānotās apbūves īstenošana. |
| **Vides riski** | Atbilstoši Civilās aizsardzības un katastrofas pārvaldīšanas likuma 3. pantam - Nodrošināt cilvēku, vides un īpašuma drošību. | Vides pārskatā norādīts, ka Lokālplānojuma teritorijas piekrastes daļa, kura atrodas pie Ķīšezera, šķietami ir paaugstināta applūšanas riska teritorija, bet faktiski dabā konstatējama applūstošās teritorijas robeža, kas izveidojusies kā izteikta robeža reljefā. Daugavas upju baseina apgabala plūdu riska pārvaldības 2016.-2021.gadam plānā iekļautais pasākums “1.11. Aizsargdambju izbūve, krasta un ielu-ceļu paaugstināšana, caurtekas ar regulētiem vārstiem ierīkošana” ir definēts, kā viens no īstenojamiem pasākumiem plūdu apdraudējuma mazināšanai Rīgas pilsētas Sužu ciema teritorijā. |
| **Sabiedrības veselība, drošība un ērtības** | Nodrošināt pilsētvides kvalitātes atbilstību sabiedrības veselības, drošības prasībām. | Vides pārskatā norādīts, ka no Lokālplānojumā paredzētajam darbībām potenciālais kaitējums sabiedrības veselībai nevarētu palielināties. Apbūves teritorijas attīstības vīzija paredz degradētās apbūves un vides revitalizāciju, radot pievilcīgu, atpazīstamu un dzīvotspējīgu augstas kvalitātes pilsētvidi – jaunu Sužu apkaimes centru ar unikālu un elegantu publisko zonu, kurā cilvēkiem būtu prieks dzīvot strādāt un atpūsties. Lai to realizētu, teritorijā paredzēts attīstīt jaukta tipa apbūvi, kura apvieno darījuma un sabiedrisko iestāžu, tirdzniecības un dzīvojamās teritorijas, un aktīvās publiskās zonas.2024.gadā Lokālplānojuma teritorijā vēl nav uzsākta plānotās apbūves īstenošana. |
| **Īpašuma tiesības** | Nodrošināt īpašumtiesību izmantošanas iespējas. | Vides pārskatā novērtēts, ka nav pamata uzskatīt, ka Lokālplānojuma teritorijā plānotā saimnieciskā darbība, ko veic AS „Sužu pussala” savos zemes īpašumos, nelabvēlīgi ietekmētu vai ierobežotu citu personu tiesības un iespējas izmantot sev piederošas zemes un īpašumus Lokālplānojuma teritorijas apkaimē.2024.gadā Lokālplānojuma teritorijā vēl nav uzsākta plānotās apbūves īstenošana. |

**SECINĀJUMI :**

1. Monitoringa ziņojuma pārskata periodā (no 2017. gada līdz 2024. gada oktobrim) nav konstatētas plānošanas dokumenta būtiskas vai neparedzētas ietekmes uz vidi, cilvēku veselību un drošību. Lokālplānojuma teritorijā vēl nav uzsākta plānotās apbūves īstenošana.
2. Vides parametru fona rādītāji - gaisa kvalitāte, troksnis, ūdens kvalitāte - nav īpaši mainījušies no plānošanas dokumenta pieņemšanas brīža.
3. Lokālplānojuma risinājumi veicina aktivitātes, kas sekmē iedzīvotāju interešu, uzņēmējdarbības attīstības un vides kvalitātes uzlabošanas sabalansēšanu.